stanford-oval/wikipedia huggingface dataset:
อุณหเคมี

อุณหเคมี (อังกฤษ: Thermochemistry) หรือ เคมีความร้อน เป็นการศึกษาพลังงานและความร้อนที่สัมพันธ์กับปฏิกิริยาเคมี หรือการแปรรูปทางกายภาพ ปฏิกิริยาอาจคายหรือดูดพลังงาน และการเปลี่ยนสถานะอาจทำอย่างเดียวกัน เช่น ในการหลอมเหลวและการเดือด อุณหเคมีมุ่งสนใจการเปลี่ยนแปลงพลังงานเหล่านี้ โดยเฉพาะอย่างยิ่งต่อการแลกเปลี่ยนพลังงานของระบบกับสิ่งแวดล้อม
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
อุดมคติ (จริยธรรม)

อุดมคติ (อังกฤษ: ideal) เป็นหลักการหรือคุณค่า (value) ที่บุคคลมุ่งแสวงเป็นเป้าหมาย ซึ่งปกติในบริบทจริยธรรม อุดมคติมีความสำคัญเป็นพิเศษในจริยธรรม เพราะลำดับที่บุคคลจัดอุดมคติมักตัดสินว่าบุคคลแสดงออกซึ่งอุดมคตินั้นอย่างจริงใจมากน้อยเพียงใด อุดมคติเป็นการใช้สิ่งสากล (universal) ในทางจริยธรรม ค่อนข้างคล้ายกับค่าในตัวสัมพัทธ์ (relative intrinsic value)
บางคนที่อ้างว่ามีอุดมคติความซื่อสัตย์ แต่ยินดีโกหกเพื่อปกป้องสหายกำลังแสดงว่า เขามิได้ถือมิตรภาพเป็นอุดมคติหนึ่งเท่านั้น แต่ยังเป็นอุดมคติที่สำคัญยิ่งกว่าความซื่อสัตย์ ฉะนั้น จึงมองว่าอุดมคติคล้ายกับคุณค่าได้
อุดมการณ์

อุดมการณ์ (อังกฤษ: ideology; /ˌʌɪdɪˈɒlədʒi/) เป็นกลุ่มของความเชื่อหรือปรัชญาที่บุคคลหรือกลุ่มบุคคลยึดถือ โดยเฉพาะยึดถือเป็นเหตุผลที่ไม่ได้เป็นญาณวิทยาบริสุทธิ์, in which "practical elements are as prominent as theoretical ones." อุดมการณ์ในอดีตนั้นใช้ในทฤษฎีและนโยบายทางเศรษฐศาสตร์, การเมือง หรือศาสนา ในธรรมเนียมที่ย้อนกลับไปถึงคาร์ล มารกซ์ และ เฟรนดริก เอนเจิลส์ งานเขียนในยุคใหม่ ๆ นิยมใช้มันในทางประณามและวิจารณ์มากกว่า
คำว่า Ideology นั้นริเริ่มขึ้นโดย Antoine Destutt de Tracy ปราชญ์ชนชั้นปกครองและนักปรัชญาชาวฝรั่งเศส เมื่อปี ค.ศ. 1796 โดยให้นิยามว่าเป็น "ศาสตร์แห่งแนวคิด" (science of ideas) เพื่อพัฒนาระบบเหตุผลของแนวสำหรับต่อต้านแรงผลักดันซึ่งไร้เหตุผลของฝูงชน ในมุมมองทางรัฐศาสตร์ คำนี้ถูกใช้ในเชิงอธิบาย มากกว่าที่จะใช้สื่อถึงระบบความเชื่อทางการเมือง
อีโก

Error ซิงเกิลโดยบียอนเซ่
"อีโก" (อังกฤษ: Ego) คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน แต่งและผลิตโดย Elvis "BlacElvis" Williams, Harold Lilly, และโนวส์สำหรับฉบับดีลักซ์ของสตูดิโออัลบั้มชุดที่ 3 ของเธอ ไอแอม... ซาชาเฟียร์ส เพลงนี้ได้จำหน่ายวันที่ 19 พฤษภาคม พ.ศ. 2552 โดยเป็นซิงเกิลที่ 5 จากอัลบั้ม ฉบับรีมิกซ์ของเพลงนี้ได้ร่วมกับศิลปินฮิปฮอปอย่างคานเย เวสต์ ซึ่งก็ได้รวมอยู่ใน อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส ซีดี/ดีวีดี
ซิงเกิลนี้เป็นซิงเกิลที่ 5 ติดต่อกัน จากอัลบั้ม ไอแอม... ซาชาเฟียร์ส ที่สามารถเข้าไปใน 40 อันดับแรกของชาร์ตบิลบอร์ด ฮอต 100ได้
รายชื่อเพลง

| --- | --- |
 ซิงเกิลส์แอนด์แดนซ์มิกซ์ สหรัฐ "อีโก" - 3:57  "อีโก" (DJ Escape & Johnny Vicious Club Remix) - 8:22  "อีโก" (Slang "Big Ego" Club Remix) - 6:18  "สวีตดรีมส์" - 3:29  "สวีตดรีมส์" (OK DAC Club Remix) - 5:14  "สวีตดรีมส์" (Karmatronic Club Remix) - 6:36:  ดิจิทัลอีพี เยอรมนี "สวีตดรีมส์" - 3:29  "สวีตดรีมส์" (Groove Police Remix) - 3:10  "อีโก" - 3:57  "อีโก" (รีมิกซ์) [ร่วมกับ Kanye West] - 4:43  "สวีตดรีมส์" (มิวสิกวิดีโอ) - 4:00  "อีโก" (รีมิกซ์) [ร่วมกับ Kanye West] (มิวสิกวิดีโอ) - 4:52
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000‡ |
| New Zealand (RMNZ) | Gold | 7,500* |
| United States (RIAA)  Mastertone  | Gold | 500,000* |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | เวอร์ชัน | รูปแบบ | ค่าย | อ้างอิง |
| --- | --- | --- | --- | --- | --- |
| สหรัฐ | 19 พฤษภาคม 2009 | ต้นฉบับ | Urban contemporary | โคลัมเบีย มิวสิกเวิลด์ |  |
| สหรัฐ | 2 มิถุนายน 2009 | ต้นฉบับ | Rhythmic contemporary | โคลัมเบีย มิวสิกเวิลด์ |  |
| รัสเซีย | 9 กรกฎาคม 2009 | Zoned Out Light remix | วิทยุยอดฮิตร่วมสมัย | โซนีมิวสิก |  |
| แคนาดา | 17 สิงหาคม 2009 | หลายแบบ | ดิจิทัลดาวน์โหลด (อีพี | โซนีมิวสิก |  |
| เม็กซิโก | 17 สิงหาคม 2009 | หลายแบบ | ดิจิทัลดาวน์โหลด (อีพี | โซนีมิวสิก |  |
| สหรัฐ | 17 สิงหาคม 2009 | หลายแบบ | ดิจิทัลดาวน์โหลด (อีพี | โคลัมเบีย มิวสิกเวิลด์ |  |
อีเมลลับฉบับ, ไซมอน

| อีเมลลับฉบับ, ไซมอน |
| --- | --- |
ภาพจากโปสเตอร์ในประเทศไทย
กำกับ: เกร็ก เบอร์ลานติ
เขียนบท: ไอแซก แอปเทกเกอร์ เอลิซาเบธ เบอร์เกอร์
สร้างจาก: Simon vs. the Homo Sapiens Agenda เขียนโดย เบ็คกี้ แอลเบอร์ทาลลี
อำนวยการสร้าง: มาร์ตี้ โบเวน วิคค์ ก็อดฟรีย์ ไอแซก คราวส์เซอร์ โพย่า เชอร์บาเซียน
นักแสดงนำ: นิก รอบินสัน จอช เดอเมล เจนนิเฟอร์ การ์เนอร์
กำกับภาพ: จอห์น กูลิซีเรียน
ตัดต่อ: แฮร์รี่ เจอร์เจียน
ดนตรีประกอบ: ร๊อบ ไซมอนเซ่น
บริษัทผู้สร้าง: * ฟอกซ์ 2000 พิคเจอร์ส เทมเพิล เอ็นเตอร์เทนเมนต์  ทีเอสจี เอ็นเตอร์เทนเมนต์ 
ผู้จัดจำหน่าย: ทเวนตีท์เซนจูรีฟอกซ์
วันฉาย: 27 กุมภาพันธ์ 2561 (งาน Mardi Gras Film Festival)  16  มีนาคม 2561 (อเมริกา)  24 พฤษภาคม 2561 (ไทย)
ความยาว: 110 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $ 10 – 17  ล้าน
ทำเงิน: $66.3 ล้าน
ข้อมูลจาก IMDb
อีเมลลับฉบับ, ไซมอน (อังกฤษ: Love, Simon) เป็นภาพยนตร์แนวโรแมนติกดราม่า, วัยรุ่น และ ตลกดราม่า โดยเนื้อเรื่องภาพยนตร์เรื่องนี้สร้างขึ้นร่วมกับนวนิยายเรื่อง Simon vs. the Homo Sapiens Agenda ซึ่งเขียนโดย เบ็คกี้ แอลเบอร์ทาลลี ภาพยนตร์เรื่องนี้กำกับโดยเกร็ก เบอร์ลานติ เขียนบทภาพยนตร์โดย ไอแซก แอปเทกเกอร์ และ เอลิซาเบธ เบอร์เกอร์ ซึ่งภาพยนตร์เรื่องนี้แสดงนำโดย นิก รอบินสัน, จอช เดอเมล และ เจนนิเฟอร์ การ์เนอร์ เรื่องราวของภาพยนตร์เรื่องนี้เป็นเรื่องราวเกี่ยวกับเด็กหนุ่มที่มีชื่อว่า ไซมอน สเปียร์ ที่ต้องปิดบังผู้เองมาตลอดว่าเขาเป็นเกย์เพื่อที่จะทำให้ชีวิตของเขาเป็นปกติ จนกระทั่งวันหนึ่งเขาได้มีโอกาสเจอบุคคลนิรนามทางออนไลน์ในโรงเรียนเดียวกันกับเขาซึ่งประกาศตัวว่าเป็นเกย์เหมือนกัน ซึ่งไซมอนก็ได้ตกหลุมรักกับบุคคลนิรนามทางออนไลน์คนนั้น
อีเมลลับฉบับ, ไซมอน ถูกนำมาฉายครั้งแรกในงานเทศกาลภาพยนตร์ Mardi Gras Film Festival ในวันที่ 27  กุมภาพันธ์ พ.ศ. 2561 ก่อนจะถูกฉายในประเทศสหรัฐอเมริกาเป็นครั้งแรกในวันที่16  มีนาคม พ.ศ. 2561 โดย ทเวนตีท์เซนจูรีฟอกซ์ และ  นำเข้ามาฉายในประเทศไทยเป็นครั้งแรกในวันที่ 24 พฤษภาคม พ.ศ. 2561 ซึ่งภาพยนตร์เรื่องนี้ถือเป็นภาพยนตร์เกี่ยวกับความรักของเพศที่สามในช่วงวัยรุ่นเรื่องแรกที่บริษัทภาพยนตร์ระดับเดอะบิ๊กซิกซ์ของฮอลลีวู้ดทำ
เรื่องย่อ

ไซมอน สเปียร์ เด็กหนุ่มวัยรุ่นที่กำลังศึกษาในระดับมัธยมศึกษาตอนปลายคนหนึ่งในเมืองแอตแลนตา, รัฐจอร์เจีย ที่ต้องปิดบังตัวเองมาตลอดว่าเป็นเกย์ เขาเป็นคนที่ค่อนข้างจะเก็บตัวและรักครอบครัวมาก เขามีเพื่อนสนิทด้วย 3 คนคือ นิกและลีอาห์ซึ่งเป็นเพื่อนสนิทตั้งแต่สมัยอนุบาล กับแอ๊บบี้ซึ่งเป็นนักเรียนที่เพิ่งจะย้ายเข้ามาเรียนใหม่
วันหนึ่งเขาได้มีโอกาสเจอกับบุคคลนิรนามทางออนไลน์ซึ่งอยู่โรงเรียนเดียวกันกับเขาที่ใช้นามแฝงว่า “บลู” โดยบลูได้ประกาศตัวเองผ่านทางบล็อกเกอร์ของโรงเรียนว่าเขาเป็นเกย์และนั้นก็เป็นจุดเริ่มต้นที่ทำให้ไซมอนได้รู้จักบลู ซึ่งเขาก็ได้สร้างบัญชีอีเมลขึ้นมาใหม่และส่งอีเมลไปหาบลูโดยใช้นามแฝงว่า “ฌาคส์” ทั้งคู่ได้ทำการแอบติดต่อผ่านทางอีเมลกันสักระยะหนึ่ง
จนกระทั่งมาร์ตินผู้ที่แอบชอบแอ๊บบี้เพื่อนสนิทของไซมอน และเพื่อนร่วมชั้นเดียวกันกับเขาได้มีโอกาสไปเจอบทสนทนาทางอีเมลระหว่างไซมอนกับบลูโดยบังเอิญ จากเหตุการณ์นี้ทำให้มาร์ตินรู้ว่าไซมอนเป็นเกย์และได้สร้างบัญชีอีเมลขึ้นมาใหม่เพื่อแอบคุยกับบลู ซึ่งเขาก็ได้ทำการบันทึกหน้าจอบทสนทนาทางอีเมลระหว่างไซมอนกับบลู และทำการข่มขู่ไซมอนให้ช่วยเขากับแอ๊บบี้ให้คบกันให้ได้โดยหากไซมอนไม่สามารถทำได้เรื่องราวระหว่างไซมอนกับบลูก็จะถูกเปิดโปงออกมาทั้งหมด ดังนั้นไซมอนจึงจำเป็นต้องทำทุกวิถีทางที่จะทำให้แอ๊บบี้คบกับมาร์ติน เพื่อที่มาร์ตินจะได้ไม่เปิดโปงความลับระหว่างเขากับบลู และหลังจากนั้นเรื่องราวต่างๆก็ได้เกิดขึ้น
นักแสดง

นิก รอบินสัน รับบทเป็น ไซมอน สเปียร์
จอช เดอเมล รับบทเป็น แจ็ค สเปียร์ (พ่อของไซมอน)
เจนนิเฟอร์ การ์เนอร์ รับบทเป็น เอมิลี่ สเปียร์ (แม่ของไซมอน)
ทาลิธา เบตแมน รับบทเป็น นอร่า สเปียร์ (น้องสาวของไซมอน)
แคทเธอรีน แลงฟอร์ด รับบทเป็น ลีอาห์ เบิร์ก (เพื่อนสนิทของไซมอน)
อเล็กซานดร้า ชิปป์ รับบทเป็น แอ๊บบี้ ซูโซ (เพื่อนสนิทของไซมอน)
จอร์จ เลนเดอบอร์จ จูเนียร์ รับบทเป็น นิก ไอส์เนอร์ (เพื่อนสนิทของไซมอน)
คีย์แนน ลอนส์เดล รับบทเป็น อับราฮัม แบรม กรีนเฟลด์ (เพื่อนร่วมชั้นของไซมอน)
ไมล์ส ไฮเซอร์ รับบทเป็น คาล ไพรซ์ (เพื่อนร่วมชั้นของไซมอน)
โลแกน มิลเลอร์ รับบทเป็น มาร์ติน เอดิสัน (เพื่อนร่วมชั้นของไซมอน, คนที่พยายามจะเปิดโปงไซมอน)
โจอี้ พอลลารี รับบทเป็น ไลล์ (พนักงานชั่วคราวที่ร้านอาหารแห่งหนึ่ง)
เพลงประกอบภาพยนตร์

| ลำดับ | ชื่อเพลง | ประพันธ์ | ร้องโดย | ยาว |
| --- | --- | --- | --- | --- |
| 1. | "Alfie's Song (Not So Typical Love Song)" |  Jack Antonoff  Ilsey Juber  Harry Styles  | Bleachers | 3:01 |
| 2. | "Rollercoaster" |  Antonoff  John Hill  | Bleachers | 3:12 |
| 3. | "Never Fall in Love" |  Antonoff  Karen Marie Ørsted  | Jack Antonoff and MØ |   |
| 4. | "Strawberries & Cigarettes" |  Troye Sivan  Antonoff  Alex Hope  | Troye Sivan | 3:21 |
| 5. | "Sink In" |  Ben Berger  Julia Michaels  Ryan McMahon  | Amy Shark | 4:35 |
| 6. | "Love Lies" |  Khalid Robinson  Normani  Charlie Handsome  Jamil "Digi" Chammas  Taylor Parks  | Khalid and Normani | 3:23 |
| 7. | "The Oogum Boogum Song" |  Alfred Smith  | Brenton Wood | 3:07 |
| 8. | "Love Me" |  Adam Hann  George Daniel  Matthew Healy  Ross MacDonald  | The 1975 | 3:42 |
| 9. | "I Wanna Dance with Somebody (Who Loves Me)" |  George Merrill  Shannon Rubicam  | Whitney Houston | 4:50 |
| 10. | "Someday at Christmas" |  Ron Miller  Bryan Wells  | Jackson 5 | 2:44 |
| 11. | "Wings" |  Nini Fabi  Benjamin Gebert  | Haerts | 4:58 |
| 12. | "Keeping a Secret" | Antonoff Justin Tranter | Bleachers | 3:25 |
| 13. | "Wild Heart" |  Antonoff  Hill  | Bleachers | 3:21 |
เพลงประกอบภาพยนตร์ > ชาร์ท

| ชาร์ท (2561) | ตำแหน่ง |
| --- | --- |
บิลบอร์ด 200: 37
รางวัลที่ได้รับ

| รางวัล | วันที่ | สาขา | รายการเข้าชิง | ผล | อ้างอิง |
| --- | --- | --- | --- | --- | --- |
| Golden Trailer Awards | พฤษภาคม 31, 2561 | Best Billboard | "Love, Simon LA billboard" (Works Adv) | เสนอชื่อเข้าชิง |   |
| Golden Trailer Awards | พฤษภาคม 31, 2561 | Best Romance Trailer | "Courage" (Transit) | เสนอชื่อเข้าชิง |   |
| Golden Trailer Awards | พฤษภาคม 31, 2561 | Best Romance TV Spot | "Digital Heart" (Aspect) | เสนอชื่อเข้าชิง |   |
| Golden Trailer Awards | พฤษภาคม 31, 2561 | Best Teaser Campaign | "Love, Simon Love Letter Wildposts" (Works Adv) | ชนะ |   |
| Human Rights Campaign | พฤษภาคม 12, 2561 | Ally for Equality Award | Nick Robinson | ชนะ |  |
| Maui Film Festival | มิถุนายน 14, 2561 | Rising Star Award | Nick Robinson | ชนะ |  |
| MTV Movie & TV Awards | มิถุนายน 18, 2561 | Best Kiss | Nick Robinson and Keiynan Lonsdale | ชนะ |  |
| MTV Movie & TV Awards | มิถุนายน 18, 2561 | Best Musical Moment | Love, Simon | เสนอชื่อเข้าชิง |  |
| Teen Choice Awards | สิงหาคม 12, 2561 | Choice Breakout Movie Star | Nick Robinson | ชนะ |   |
| Teen Choice Awards | สิงหาคม 12, 2561 | Choice Movie – Comedy | Love, Simon | ชนะ |   |
| Teen Choice Awards | สิงหาคม 12, 2561 | Choice Movie Ship | Nick Robinson and Keiynan Lonsdale | เสนอชื่อเข้าชิง |   |
| Teen Choice Awards | สิงหาคม 12, 2561 | Choice Music – R&B/Hip-Hop Song | "Love Lies" – Khalid & Normani | ชนะ |   |
| People's Choice Awards | พฤศจิกายน 11, 2561 | Comedy Movie of 2018 | Love, Simon | เสนอชื่อเข้าชิง |  |
| People's Choice Awards | พฤศจิกายน 11, 2561 | Comedy Movie Star of 2018 | Nick Robinson | เสนอชื่อเข้าชิง |  |
| People's Choice Awards | พฤศจิกายน 11, 2561 | Male Movie Star of 2018 | Nick Robinson | เสนอชื่อเข้าชิง |  |
| Humanitas Prize | กุมภาพันธ์ 9, 2562 | Comedy Feature Film | Isaac Aptaker and Elizabeth Berger | ชนะ |  |
| Black Reel Awards | กุมภาพันธ์ 9, 2562 | Best Original or Adapted Song | "Love Lies" – Khalid & Normani | เสนอชื่อเข้าชิง |  |
| Satellite Awards | กุมภาพันธ์ 17, 2562 | Actor in Motion Picture, Comedy or Musical (Major, Independent or International) | Nick Robinson | เสนอชื่อเข้าชิง |  |
| Satellite Awards | กุมภาพันธ์ 17, 2562 | Original Song | "Strawberries and Cigarettes" – Alex Hope, Jack Antonoff and Troye Sivan | เสนอชื่อเข้าชิง |  |
| GLAAD Media Award | มีนาคม 28, 2562 | Outstanding Film - Wide Release | Love, Simon | ชนะ |  |
แหล่งข้อมูลอื่น

เว็บไซต์ทางการ
Love, Simon ที่อินเทอร์เน็ตมูวีเดตาเบส
อีวาน ราเชล วูด

| อีวาน ราเชล วูด |
| --- | --- |
วูด ในปี ค.ศ. 2019
สารนิเทศภูมิหลัง
เกิด:  (1987-09-07) 7 กันยายน ค.ศ. 1987 (37 ปี) ราลี, ​รัฐนอร์ทแคโรไลนา, สหรัฐอเมริกา​
บิดา: ไอรา เดวิด วูด ที่ 3
มารดา: ซารา ลินน์ มัวร์
คู่สมรส: เจมี เบลล์ (สมรส 2012; หย่า 2014)
คู่รัก:   มาริลีน แมนสัน (2006–2010)  แซ็ก บิยา (2015–2017) 
บุตร: 1
อาชีพ: นักแสดง​ นางแบบ​ นักร้อง​
ปีที่แสดง: 1994–ปัจจุบัน
ผลงานเด่น: เทรซี หลุยส์ ฟรีแลน จากเรื่อง วัยห้าว​ ลูซี คาร์ริแกน จากเรื่อง รักนี้ คือทุกสิ่ง​ โซฟี-แอนน์ เลเคิล์ก  จากเรื่อง แวมไพร์พันธ์ใหม่​ โดโลเรส อเบอร์นาธี จากเรื่อง เวสต์เวิลด์​
อีวาน ราเชล วูด (อังกฤษ: Ivan Rachel Wood; เกิดวันที่ 7 กันยายน ค.ศ. 1987)  เป็นนักแสดง​, นางแบบ​ และ นักร้อง​ชาวอเมริกัน เคยได้รับรางวัลจากสมาคมนักวิจารณ์ละครโทรทัศน์ และ ได้รับการเสนอชื่อให้เข้าชิงรางวัลไพรม์ไทม์เอมมี 3 ครั้ง รวมถึงเข้าชิงรางวัลลูกโลกทองคำ​ 3 ครั้ง
วูด เริ่มต้นอาชีพนักแสดงในช่วงยุคคริสต์ทศวรรษ 1990 จากการเป็นนักแสดงเด็กในละครชุด​ทางโทรทัศน์หลายเรื่อง เช่น อเมริกันกอทิก​ (1995–96) และ Once and Again (1999–2002) เธอได้รับโอกาสในการแสดงภาพยนตร์เรื่องแรกเมื่ออายุได้เพียง 9 ขวบในเรื่อง Digging to China (1997) รวมทั้งได้แสดงร่วมกับ อัล ปาชิโน ในภาพยนตร์เรื่อง ซิโมน ดิจิตอลอ้อนหัวใจรัก​ (2002)​ ก่อนจะประสบความสำเร็จจากการรับบทนักแสดงนำในเรื่อง วัยห้าว (2003)​ ที่ทำให้เธอได้รับการเสนอชื่อเข้าชิงรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์ดรามา นอกจากนี้เธอยังแสดงในภาพยนตร์อิสระ​อีกหลายเรื่อง เช่น เพรตตีเพอร์ซูเอชัน (2005), หุบเขาแห่งรัก (2005), ครอบครัวเพี้ยน ไม่ต้องบำบัด (2006) และ รักนี้ คือทุกสิ่ง​ (2007)
ตั้งแต่ปี 2008 วูด เริ่มรับงานแสดงในภาพยนตร์กระแสหลักมากขึ้น เช่น เพื่อเธอขอสู้ยิบตา (2008), การเมืองกินคน (2011)​ และ ลักเล็กพลิกล็อก​ (2020) ​นอกจากนี้เธอยังคงมีผลงานในละครชุด​ทางโทรทัศน์ที่ได้รับความนิยมของช่อง เอชบีโอ ​เช่น แวมไพร์พันธุ์ใหม่ (2009–2011), มิลเดร็ด เพียร์ซ หัวอกแม่ (2011) ที่ทำให้เธอได้รับการเสนอชื่อเข้าชิงรางวัลไพรม์ไทม์เอมมี​ สาขานักแสดงสมทบหญิงยอดเยี่ยม และ เข้าชิงรางวัลลูกโลกทองคำ เป็นสมัยที่ 2 ในสาขานักแสดงสมทบหญิงยอดเยี่ยม ประเภทละครโทรทัศน์ ต่อมาเธอประสบความสำเร็จและเป็นที่รู้จักในระดับโลกจากการเป็นนักแสดงนำในละครชุดแนว ดิสโทเปีย-​ไซไฟ ที่ประสบความสำเร็จอย่างสูง ​เรื่อง เวสต์เวิลด์ (2016–2020) ที่ทำให้เธอได้รับรางวัลสมาคมนักวิจารณ์ละครโทรทัศน์ สาขานักแสดงนำหญิงยอดเยี่ยมประเภทละครโทรทัศน์แนวดรามา และได้รับการเสนอชื่อให้เข้าชิงรางวัลไพร์ไทม์เอมมี 2 สมัยติดต่อกัน อีกทั้งยังทำให้เธอได้เข้าชิงรางวัลลูกโลกทองคำเป็นสมัยที่ 3 ในสาขานักแสดงนำหญิงยอดเยี่ยม ประเภทละครโทรทัศน์แนวดรามา
นอกจากผลงานการแสดงในภาพยนตร์และละครทางโทรทัศน์แล้ว วูด ยังเป็นผู้ให้เสียงตัวละคร "ราชินีอิดูน่า" ในภาพยนตร์แอนิเมชัน​ของ วอลต์ดิสนีย์ ​เรื่อง โฟรเซ่น 2 ผจญภัยปริศนาราชินีหิมะ และยังเป็นหนึ่งในผู้ร้องเพลงประกอบภาพยนตร์เรื่องนี้ โดยเพลง "Show Yourself" ที่เธอร้องคู่กับ ไอดินา เมนเซล ในเรื่องโฟรเซ่น 2 ได้รับความนิยมจนเคยขึ้นไปถึงอันดับ 70 ในบิลบอร์ดฮอต 100 เธอเคยมีวงดนตรีแนวอิเล็กโทรป็อปของตัวเองชื่อ เรเบล แอนด์ อะ บาสเกตเคส และทำผลงานเพลงคัฟเวอร์ในนาม อีวาน + เซน
วัยเด็ก

วูด เกิดที่เมืองราลี, ​รัฐนอร์ทแคโรไลนา ในครอบครัวของคนในวงการบันเทิง โดยแม่ของเธอ ​ซารา ลินน์ มัวร์​ เป็นอดีตนักแสดงและครูสอนการแสดง ที่ภายหลังได้เปลี่ยนมานับถือศาสนายูดาห์ ทำให้เธอถูกแม่เลี้ยงดูมาตามความเชื่อทางศาสนาอย่างชาวยิว​ ​ส่วนพ่อของเธอ ​ไอรา เดวิด วูด ที่ 3 อยู่ในครอบครัวที่นับถือศาสนาคริสต์​ และเป็นนักเขียนบท, นักแสดงและผู้กำกับละครเวที​ อีกทั้งยังเป็นกรรมการผู้บริหารของโรงละคร​ "เธียร์เตอร์อินเดอะพาร์ก" ในเมืองราลี , พี่ชายของเธอ ไอรา เดวิด วูด ที่ 4 เป็นนักแสดงละครเวที​ และคุณอาของเธอ แครอล วินสตีด วูด เป็นผู้ออกแบบงานสร้างและผู้กำกับงานศิลป์ในภาพยนตร์ฮอลลีวูด​ที่ประสบความสำเร็จหลายเรื่อง
ในวัยเด็กเธอและพี่ชาย ได้ผ่านการแสดงละครเวทีที่โรงละครของพ่ออยู่บ่อยครั้ง โดยเธอมีส่วนร่วมในโรงละครของพ่อเป็นครั้งแรกในละครเวทีที่สร้างจากนวนิยายของชาลส์ ดิกคินส์​เรื่อง อะคริสต์มาสแครอล ​ตั้งแต่มีอายุเพียงไม่กี่เดือน เมื่อเธอโตขึ้นเธอได้แสดงคู่กับแม่ของเธอในละครเวทีที่สร้างจากหนังสืออัตชีวประวัติ​ของ เฮเลน เคลเลอร์ เรื่อง เดอะ มิราเคิล เวิร์คเกอร์ ซึ่งเธอรับบทเป็น เฮเลน เคลเลอร์ นักเขียนผู้พิการทั้งตาบอดและห​ูหนวก ส่วนแม่ของเธอรับบทเป็น แอนน์ ซัลลิแวน​ โดยมีพ่อของเธอเป็นผู้กำกับการแสดง ต่อมาพ่อและแม่ของเธอได้แยกกันอยู่ในปี 1996 ก่อนจะหย่าขาดจากกันในปี 2002 ทำให้เธอต้องย้ายมาอยู่กับแม่ที่ รัฐแคลิฟอร์เนีย
อีวาน ราเชล วูด มีความสนใจและมีความสามารถทางด้านเทควันโด​จนได้ถึงระดับสายดำ ตั้งแต่อายุ 12 ปี
อาชีพนักแสดง > ค.ศ. 1994–2000

อีวาน ราเชล วูด เริ่มเข้าสู่วงการโทรทัศน์จากการเป็นนักแสดงเด็กของช่องซีบีเอส​ตั้งแต่ปี ค.ศ. 1994 โดยได้แสดงในละครโทรทัศน์ที่ได้รับความนิยมอย่าง ​อเมริกันกอทิก​ (ค.ศ. 1995)​ ซึ่งทำให้เธอกลายเป็นนักแสดงเด็กที่ได้รับความสนใจจากวงการบันเทิงสหรัฐ
ต่อมาเธอได้รับโอกาสแสดงภาพยนตร์เป็นครั้งแรกในเรื่อง ดิกกิงทูไชนา (ค.ศ. 1997)​ โดยได้ร่วมงานกับนักแสดงอย่าง เควิน เบคอน ก่อนที่ในปีต่อมาเธอจะมีผลงานภาพยนตร์เรื่องที่สองใน สองสาวพลังรักเมจิก​ ที่นำแสดงโดย แซนดรา บุลล็อก​ และ นิโคล คิดแมน​ โดยในปีเดียวกันนั้นเองเธอยังได้แสดงในละครชุด​ที่ออกอากาศทางสถานี เอ็นบีซี ​เรื่อง ​โพรไฟเลอร์​ ฤดูกาลที่ 3–4 (ค.ศ. 1998–1999) รวมถึงได้เป็นนักแสดงหลักในละครโทรทัศน์เรื่อง Once and Again ทางช่อง เอบีซี​ (ค.ศ. 1999)
อาชีพนักแสดง > ค.ศ. 2001–2005

เมื่ออีวาน ราเชล วูด เข้าสู่ช่วงวัยรุ่น เธอได้รับบทนักแสดงนำเป็นครั้งแรกในภาพยนตร์คอมเมดีเรื่อง ​Little Secrets (ค.ศ. 2001)​ และ แสดงเป็นลูกสาวของนักแสดงรุ่นใหญ่อย่าง อัล ปาชิโน​ ใน ซิโมน ดิติตอลอ้อนหัวใจรัก​ (ค.ศ. 2002)
ในปี ค.ศ. 2003 เธอประสบความสำเร็จกับภาพยนตร์เรื่อง ​วัยห้าว​ ที่เธอแสดงนำคู่กับ ฮอลลี ฮันเตอร์​ และทำให้เธอได้รับการเสนอชื่อเข้าชิงรางวัลลูกโลกทองคำ, ​รางวัลแซกอวอร์ดส์​ และรางวัล เอ็มทีวีมูวีแอนด์ทีวีอะวอดส์​ โดยในปีนั้นเธอยังมีผลงานในภาพยนตร์แนวระทึกขวัญเรื่อง เดอะมิซซิ่ง ล่ามัจจุราชแดนเถื่อน ร่วมกับ ทอมมี่ ลี โจนส์​ และ เคต แบลนเชตต์​ รวมทั้งยังได้แสดงในซีรีส์ ซีเอสไอ: ไครม์ซีนอินเวสติเกชัน​ ฤดูกาลที่ 3 จำนวน 1 ตอน
ในปี ค.ศ. 2005 เธอมีผลงานในภาพยนตร์โรแมนติก-คอมเมดี​เรื่อง เติมรักให้เต็มหัวใจ ที่นำแสดงโดย เควิน คอสต์เนอร์​ และแสดงนำในภาพยนตร์อิสระ​เรื่อง เพรตตีเพอร์ซูเอชัน โดยเธอแสดงเป็นเด็กผู้หญิงที่มีบุคคลิกไซโคพาท​ รวมทั้งยังแสดงนำคู่กับ เอ็ดเวิร์ด นอร์ตัน ​ในภาพยนตร์เรื่อง หุบเขาแห่งรัก ที่เธอรับบทเป็น "โทบี" หญิงสาวที่ตกหลุมรักคาวบอย​ที่อายุมากกว่าเธอหลายปี ซึ่งในปี 2005 นอกจากเธอจะมีผลงานภาพยนตร์แล้วเธอยังได้แสดงใน มิวสิกวีดีโอ ​ของวง กรีนเดย์​ ในเพลง Wake Me Up When September Ends
อาชีพนักแสดง > ค.ศ. 2006–2008

ในปี 2006 วูด ได้รับโอกาสในการทำงานด้านการพากย์เสียงตัวละครเป็นครั้งแรกในภาพยนตร์แอนิเมชัน​ของประเทศเดนมาร์กที่สร้างจากหนังสือการ์ตูนจาก​ประเทศฝรั่งเศสเรื่อง​ Asterix and the Vikings ในเวอร์ชันภาษาอังกฤษ​ และได้พากย์เสียงภาพยนตร์คอมพิวเตอร์แอนิเมชัน​ของประเทศเกาหลีใต้​เรื่อง Shark Bait -​ ปลาเล็กหัวใจทอร์นาโด อีกทั้งยังได้แสดงร่วมกับ แอนเนตต์ เบนิง​ ในภาพยนตร์ที่ประสบความสำเร็จเรื่อง ครอบครัวเพี้ยน ไม่ต้องบำบัด​
ในปี ค.ศ. 2007 วูด มีผลงานการแสดงภาพยนตร์ 3 เรื่อง ได้แก่ภาพยนตร์คอมเมดี-ดรามา เรื่อง ​คิงออฟแคลิฟอร์เนียร์​ โดยเธอรับบทเป็นลูกสาวที่ต้องรับมือกับพ่อซึ่งเป็นนักดนตรีที่มีอาการของโรคไบโพลาร์​ (แสดงโดย ไมเคิล ดักลาส​)​ ซึ่งการแสดงของเธอในบทบาทดังกล่าวได้รับคำชมจากนักวิจารณ์ภาพยนตร์จำนวนมาก, ภาพยนตร์ระทึกขวัญเรื่อง ​The Life Before Her Eyes -​ ก่อนชีวิตปิดฉากลง​ คู่กับ อูมา เธอร์แมน​ และภาพยนตร์โรแมนติกที่ประสบความสำเร็จด้วยการเข้าชิง 2 รางวัลออสการ์ เรื่อง ​Across The Universe -​ รักนี้ คือทุกสิ่ง​ โดยเธอรับบทนักแสดงนำคู่กับ จิม สเตอเจส
ในปี 2008 อีวาน ราเชล วูด ได้แสดงในภาพยนตร์ที่กำกับการแสดงโดย ดาร์เรน อโรนอฟสกี เรื่อง ​The Wrestler -​ เพื่อเธอขอสู้ยิบตา​ โดยภาพยนตร์ได้รับรางวัลสิงโตทองคำ​ในเทศกาลภาพยนตร์นานาชาติเวนิส
อาชีพนักแสดง > 2009–ปัจจุบัน

ในปี 2009 เธอได้แสดงในภาพยนตร์ที่กำกับโดย วูดดี อัลเลน​ เรื่อง ​Whatever Works ซึ่งถึงแม้ตัวภาพยนตร์จะได้รับคำวิจารณ์ที่หลากหลาย แต่วูดได้ออกมาให้สัมภาษณ์ในภายหลังว่าเธอรู้สึกว่าตัวเองทำผิดพลาดในการรับบทในภาพยนตร์เรื่องดังกล่าว และไม่ขอร่วมงานกับ วูดดี อัลเลน อีก หลังจากนั้นเธอได้กลับไปแสดงละครเวทีที่สร้างจากบทประพันธ์ของ วิลเลียม เชกสเปียร์​ ในเรื่อง โรเมโอและจูเลียต​ ที่โรงละครเธียร์เตอร์อินเดอะพาร์ก ที่พ่อเธอเป็นผู้บริหารอยู่ และถือเป็นการกลับไปแสดงละครเวทีร่วมกับพ่อและพี่ชายของเธออีกครั้ง โดยเธอรับบทเป็น จูเลียต, ไอรา เดวิด วูด ที่ 4 ซึ่งเป็นพี่ชายของเธอรับบทเป็น เมอร์คิวชิโอและเป็นผู้กำกับการแสดง ส่วนพ่อของเธอ ไอรา เดวิด วูด ที่ 3 รับบทเป็น คาปุเล็ต
ต่อมา วูด ได้แสดงละครโทรทัศน์ของช่องเอชบีโอ​เรื่อง ​แวมไพร์พันธุ์ใหม่​​ ฤดูกาลที่ 2–4 (ค.ศ.2009–2011) ​โดยเธอรับบทเป็น โซฟี-แอนน์ เลเคิล์ค แวมไพร์​สาวที่มีอายุกว่า 500 ปี รวมทั้งแสดงในภาพยนตร์แนวสืบสวนสอบสวนที่กำกับโดย โรเบิร์ต เรดฟอร์ด​ เรื่อง ​เปิดปมบงการ สังหารลินคอล์น​ (ค.ศ.2010)​ และแสดงในภาพยนตร์ดรามาอิงการเมืองเรื่อง ​การเมืองกินคน​ (ค.ศ.2011)
ในปี 2011 วูดแสดงเป็นตัวละครหลักในละครโทรทัศน์ที่นำแสดงโดย เคต วินสเล็ต​ เรื่อง ​มิลเดร็ด เพียร์ซ หัวอกแม่​​ ทางช่องเอชบีโอ ​โดยเธอแสดงเป็นลูกสาวของเคต วินสเล็ต จากผลงานการแสดงในบทดังกล่าวทำให้เธอได้รับการเสนอชื่อเข้าชิงรางวัลไพรม์ไทม์เอมมี สาขานักแสดงสมทบหญิงยอดเยี่ยม
ต่อมาในปี ค.ศ. 2013 เธอแสดงในภาพยนตร์จิตวิทยา-ระทึกขวัญเรื่อง ​ชาร์ลี คันทรีแมน รักนี้อย่าได้ขวาง​​ ​ร่วมกับ ไชอา เลอบัฟ และ รูเพิร์ต กรินต์​ และพากย์เสียงตัวละครในภาพยนตร์แอนิเมชันของวอลต์ ดิสนีย์​เรื่อง ​มนตร์มหัศจรรย์​ (ค.ศ.2015)​ อีกทั้งยังได้เป็นพรีเซนเตอร์ผลิตภัณฑ์น้ำหอมของกุชชี​ร่วมกับ คริส อีแวนส์​ ในปี 2016
ในปี 2016 เธอประสบความสำเร็จจากการรับบทนักแสดงนำในละครโทรทัศน์แนวดิสโทเปีย-​ไซไฟ เรื่อง ​เวสต์เวิลด์​​ ที่การแสดงของเธอได้รับคำชื่นชมจำนวนมากส่งผลให้เธอได้รับรางวัลจากไอจีเอ็น ​และ สมาคมนักวิจารณ์ละครโทรทัศน์ สาขานักแสดงนำหญิงยอดเยี่ยมทางละครโทรทัศน์ อีกทั้งยังได้รับการเสนอชื่อเข้าชิงรางวัลไพรม์ไทม์เอมมี​ 2 สมัยติดต่อกัน
ปี ค.ศ. 2019 เธอได้เป็นผู้ให้เสียงตัวละคร "ราชินีอิดูนา" ใน โฟรเซ่น 2 ผจญภัยปริศนาราชินีหิมะ และได้เป็นผู้ร้องเพลงประกอบภาพยนตร์เรื่องนี้ 2 เพลง ได้แก่เพลง "All is Found" และ "Show Yourself" โดยเพลง "Show Yourself" ที่เธอร้องคู่กับ ไอดินา เมนเซล ได้รับความนิยมจนเคยขึ้นไปถึงอันดับ 70 ในบิลบอร์ดฮอต 100